CELEX: 32006R1646
Language: bg
Date: 2006-11-07 00:00:00
Title: Регламент (EО) № 1646/2006 на Съвета от 7 ноември 2006 година за изменение на Регламент (EО) № 639/2004 за управление на риболовни флоти, регистрирани в най-отдалечените райони на Общността

Важна правна забележка

|

32006R1646

Официален вестник n° L 309 , 09/11/2006 стр. 0001 - 0001 Официален вестник n° L 200 , 01/08/2007 стр. 0142 - 0142

		Регламент (EО) № 1646/2006 на Съветаот 7 ноември 2006 годиназа изменение на Регламент (EО) № 639/2004 за управление на риболовни флоти, регистрирани в най-отдалечените райони на ОбщносттаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 и член 299, параграф 2 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Регламент (EО) № 639/2004 на Съвета от 30 март 2004 г. за управление на риболовни флоти, регистрирани в най-отдалечените райони на Общността [2] позволява дерогации от член 9, параграф 1, буква a) от Регламент (EО) № 2792/1999 на Съвета от 17 декември 1999 г. за установяване на подробни правила и условия относно структурната помощ на Общността за сектора на рибарството [3] и член 13 от Регламент (EО) № 2371/2002 на Съвета от 20 декември 2002 г. за опазване и устойчива експлоатация на рибните ресурси в рамките на общата политика в областта на рибарството [4].(2) Следвайки политическото споразумение, постигнато от Съвета на 19 юни 2006 г. относно Европейския фонд за рибарство, с цел да вземе предвид особената структурна, социална и икономическа ситуация в сектора на рибарството в най-отдалечените райони, срокът на валидност на дерогациите, предвидени в член 2, параграф 4 от Регламент (EО) № 639/2004, следва да се удължи до 31 декември 2006 г.(3) Във връзка с удължаването на срока на валидност на дерогацията, предвидена в член 2, параграф 4 от Регламент (EО) № 639/2004, дерогацията, предвидена в член 2, параграф 5 от посочения регламент, следва да бъде удължена до 31 декември 2008 г., за да се даде възможност за въвеждане във флота на капацитет, който е ползвал публична помощ за обновяване на риболовни кораби,ПРИЕ НАСТОЯЩИЯ РЕГЛАМЕНТ:Член 1Регламент (EО) № 639/2004 се изменя, както следва:1. в член 2, параграф 4 изразът " 31 декември 2005 г." се заменя с израза " 31 декември 2006 г.";2. в член 2, параграф 5 изразът " 31 декември 2007 г." се заменя с израза " 31 декември 2008 г.";3. в член 6 изразът " 31 декември 2006 г." се заменя с израза " 31 декември 2007 г.".Член 2Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 7 ноември 2006 година.За СъветаПредседателE. Heinäluoma[1] Становище на Европейския парламент от 26 октомври 2006 г. (все още непубликувано в Официален вестник).[2] ОВ L 102, 7.4.2004 г., стр. 9.[3] ОВ L 337, 30.12.1999 г., стр. 10. Регламент, последно изменен с Регламент (EО) № 1198/2006 (ОВ L 223, 15.8.2006 г., стр. 1).[4] ОВ L 358, 31.12.2002 г., стр. 59.--------------------------------------------------